Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: államháztartás szervezetei beszámolási és könyvvezetési kötelezettségének sajátosságáról szóló 249/2000. (XII. 24.) Korm. rendelet elõírásait kell alkalmazni, különösen a
Paragraph Index: 1291

(3) Amennyiben az (1) bekezdés szerinti befektetésnek a (2) bekezdés figyelembe vételével meghatározott, mérlegkészítéskori piaci értéke jelentõsen és tartósan magasabb, mint a befektetés könyv szerinti értékem a különbözettel a korábban elszámolt értékvesztést visszaírással csökkenteni kell. Az értékvesztés visszaírásával a befektetés könyv szerinti értéke nem haladhatja meg a 62. § (1) bekezdés szerinti beszerzési értéket." Az ûrlap 09-11. sora: Hitelviszonyt megtestesítõ értékpapírok Befektetett pénzügyi eszközként kell kimutatni az egy évnél hosszabb idõre szólóan, jövedelemszerzés céljából birtokolt értékpapírokat. Az értékpapírokból – az államháztartáson belüli adósságkonszolidáció elvégezhetõsége érdekében – fel kell tüntetni az Állam által kibocsátott kötvényeket (10. sor) és a helyi önkormányzatok által kibocsátott kötvényeket (11. sor). A hatályos számviteli elõírások szerint az értékpapírokat tényleges beszerzési áron kell nyilvántartásba venni, a nyilvántartás szerinti értéket viszont év végén csökkenteni kell akkor, ha a mérlegkészítés napját megelõzõen legalább egy éven keresztül a piaci megítélése alacsonyabb, mint a nyilvántartási érték. Az értékpapírok vásárlása miatti változást a 4. oszlopban, az eladás miatti állományváltozások kapcsán a kapott ellenértéket szintén a 4. oszlopban, a kapott ellenérték és a nyilvántartási érték különbözetét, a Szt. 54. § (4)-(6) bekezdése szerinti értékvesztést, illetve az értékvesztés visszaírását, valamint az Államháztartási Hivatalnál az átértékeléseket a 7. oszlopban kell szerepeltetni. Szt. 54. § „(4) A hitelviszonyt megtestesítõ, egy évnél hosszabb lejáratú értékpapírnál – függetlenül attól, hogy az a forgóeszközök, illetve a befektetett pénzügyi eszközök között szerepel – értékvesztést kell elszámolni, ha a hitelviszonyt megtestesítõ értékpapír könyv szerinti értéke és – (felhalmozott) kamatot nem tartalmazó – piaci értéke közötti különbözet veszteségjellegû, tartósnak mutatkozik és jelentõs összegû.

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes